|  |  |
| --- | --- |
| ΣΩΜΑΤΕΙΟ ΕΡΓΑΖΟΜΕΝΩΝ ΣΤΟ ΔΗΜΟΤΙΚΟ ΝΟΣΟΚΟΜΕΙΟ ΑΘΗΝΩΝ ''Η ΕΛΠΙΣ''τηλ. 213-2039120 εσωτ. 4120Δημητσάνης 7 Αμπελόκηποι Τ.Κ 11522Fax: 213-2039120 & email : unionelpis1@gmail.com | Αθήνα …………………….Αρ. πρωτ…………………**Προς**- Πρόεδρο και Μέλη Δ.Σ ΓΝΑ «Η ΕΛΠΙΣ»- Διοικήτρια ΓΝΑ «Η ΕΛΠΙΣ» |

**ΕΞΑΙΡΕΤΙΚΑ ΕΠΕΙΓΟΝ**

**Κοινοποίηση**:

-Διοικητή 1ης  ΥΠΕ Αττικής κ. Π. Στάθη

- Υποδιοικήτρια 1ης  ΥΠΕ Αττικής κα Μ. Οικονόμου

-Διευθυντή Ιατρικής Υπηρεσίας

-Διευθυντές Κλινικών και Επιστημονικών Τμημάτων

-Νοσηλευτική Υπηρεσία και Νοσηλευτικά Τμήματα

- ΠΟΕΔΗΝ-ΟΕΝΓΕ-ΕΙΝΑΠ

**Θέμα**: «Άμεση στελέχωση του Αναισθησιολογικού (Μ.Ε.Θ – Χειρουργεία) και Ακτινολογικού Τμήματος με προσλήψεις Μόνιμων Γιατρών – Ελλείψεις Τραυματιοφορέων»

Κύριε Πρόεδρε, κα Διοικήτρια

**Όπως γνωρίζετε,** το Δημόσιο σύστημα υγείας συνεχίζει να δοκιμάζεσαι και οι εργαζόμενοι δίνουν καθημερινά τεράστιο αγώνα, δουλεύοντας εξαντλητικά ωράρια, Σαββατοκύριακα και Αργίες χωρίς σταματημό με βάρδιες και εφημερίες, ξεπερνώντας τα όρια αντοχής τους, συχνά χωρίς ρεπό, ‘’βάζοντας πλάτη’’ αγόγγυστα για την αντιμετώπιση της πανδημίας και όχι μόνο.

**Οι απαντήσεις-διαπιστώσεις της 1ης ΥΠΕ** στα αιτήματα του ΓΝ.Α «Η ΕΛΠΙΣ» (υπ. αρ. πρωτ. 4639/1-4-2022 της κας Υποδιοικήτριας Μ.Ν. Οικονόμου) δεν μας ικανοποιούν, καθώς δεν ευσταθούν και δεν αντιμετωπίζουν ουσιαστικά και μόνιμα **τα υπαρκτά προβλήματα**. Οι πρόχειρες απαντήσεις της ΥΠΕ με ‘’τεχνητά μαθηματικά’’, που δεν ανταποκρίνονται στη καθημερινή πραγματικότητα λειτουργίας των τμημάτων (μη υπολογισμός κλινών ΜΕΘ, αναγκών σε εφημερεύοντες, παραιτηθέντων και μετακινήσεων), διαιωνίζουν συνεχώς το οξυμένο πρόβλημα της υποστελέχωσης σε γιατρούς.

**Η τεράστια έλλειψη γιατρών** στις Κλινικές και τα Επιστημονικά Τμήματα του Νοσοκομείου μας είναι έντονα ανησυχητική και όμως δεν αντιμετωπίζεται το οξυμμένο πρόβλημα, παρά του ότι σας έχει γνωστοποιηθεί επανειλημμένα με έγγραφα της Διοίκησης εδώ και μεγάλο χρονικό διάστημα (ενδεικτικά υπ. αρ. 14940/16-9-21 & 14756/13-9-21) τα οποία ουδόλως ελήφθησαν υπόψη στις απαντήσεις της 1ης ΥΠΕ

**Ειδικότερα**, **η υποστελέχωση του Αναισθησιολογικού και Ακτινολογικού τμήματος**, παράγει κρίσιμης σημασίας δυσλειτουργία τόσο στα τακτικά όσο και στα έκτατα περιστατικά ασθενών, **όχι μόνο** για το Χειρουργείο, ΜΕΘ, Εργαστήρια, αλλά και για όλες τις άλλες Κλινικές του Νοσοκομείου του Χειρουργικού και Παθολογικού Τομέα, θέτοντας ζητήματα ασφάλειας, συρρίκνωση δραστηριοτήτων και απαξίωσης υποδομών του Νοσοκομείου.

**Για το αναισθησιολογικό και Ακτινολογικό:** Είναι γνωστά τα προβλήματα υποστελέχωσης σε γιατρούς εδώ και μεγάλο χρονικό διάστημα στη Διοίκηση, την οποία καλούμε να διεκδικήσει και να απαιτήσει από την πολιτική ηγεσία άμεσα λύσεις αντιμετώπισης του προβλήματος και να μη αρκεστεί μόνο στη προώθηση τους.

**Επανειλημμένα το Σωματείο των Εργαζομένων και οι Επιστημονικά υπεύθυνοι των τμημάτων**, έθεσαν τα σοβαρά και οξυμμένα προβλήματα υποστελέχωσης σε γιατρούς αναισθησιολόγους και ακτινολόγους που αφορούν άμεσα την εύρυθμη και ασφαλή λειτουργία των τμημάτων ΜΕΘ και Χειρουργείων, Ακτινολογικού, ιατρικές υπηρεσίες σε Κλινικές - ΤΕΠ. **Οι απαιτητικές και εξοντωτικές συνθήκες εργασία**ς**,** οδήγησαν σε παραίτηση του Επιστημονικά υπεύθυνου Διευθυντή του Ανασθησιολογικού τμήματος (Χειρουργείο, ΜΕΘ) και αποχώρηση ακόμα επιπλέον μόνιμων γιατρών αναισθησιολόγων. **Επίσης στο ακτινολογικό** είχαμε παραιτήσεις Μονίμων και Επικουρικών γιατρών κατ’ επανάληψη και συνταξιοδότηση ενός Μονίμου γιατρού, με αποτέλεσμα οι εναπομείναντες γιατροί να εργάζονται κάτω από πολύ δύσκολες συνθήκες. Επίσης σε αρκετές γενικές εφημερίες στέλλονται οι ασθενείς στο αξονικό του Λαϊκού Νοσοκομείου για απεικόνιση με κίνδυνο για την υγεία τους και επιβάρυνση του ΕΚΑΒ.

**Για τους τραυματιοφορείς**: Ο κλάδος των Τραυματιοφορών βαίνει συνεχώς μειούμενος. Προς τούτο επιβάλλεται άμεσα χωρίς άλλη αναβολή η ικανοποίηση του πρόσφατου και δίκαιου αιτήματος της Νοσηλευτικής Υπηρεσίας για ενίσχυση με τραυματιοφορείς και Β. θαλάμου. Το πρόγραμμα παρουσίας σ’ όλες τις βάρδιες διαμορφώνεται με μειωμένο προσωπικό με αποτέλεσμα να δημιουργούνται δυσλειτουργίες και ταλαιπωρία των ασθενών για την διακίνηση των περιστατικών (ιδιαίτερα στις εφημερίες) από και προς Ιατρεία, τις κλινικές, τα εργαστήρια και τα χειρουργεία. Επισημαίνεται ότι, ο κλάδος των τραυματιοφορέων εργάζεται κάτω από εξοντωτικές συνθήκες εργασίας και οι τραυματιοφορείς έχουν να λαμβάνουν χρωστούμενα ρεπό και άδειες.

**Ζητάμε** **ουσιαστική και μόνιμη λύσ**η, με κάλυψη με Μόνιμους Γιατρούς Αναισθησιολόγους και Ακτινολόγους, επαρκής στελέχωση του κλάδου των τραυματιοφορέων, **για να σταματήσει επιτέλους η υποβάθμιση και απαξίωση του Νοσοκομείου Γ.Ν.Α «Η ΕΛΠΙΣ».**

**Το Δ.Σ του Σωματείου των Εργαζομένων για άλλη μια φορά ζητάμε άμεσα συνάντηση μαζί σας**, καλώντας ταυτόχρονα την Διοίκηση του Νοσοκομείου, την πολιτική ηγεσία της 1ης ΥΠΕ και του Υπουργείου Υγείας, να αναλάβουν τις ευθύνες τους, προκειμένου να υπάρξουν άμεσες ενέργειες και λύσεις των προβλημάτων υποστελέχωσης που θέτουμε. Η λογική των μετακινήσεων και οι προσωρινές λύσεις με Επικουρικούς, όχι μόνο δεν μας αρκούν, αλλά θεωρούμε ότι δεν μπορούμε να καλύπτουμε κενά και πάγιες διαρκείς ανάγκες με μετακινήσεις, δημιουργώντας άλλα κενά σε άλλα νοσοκομεία.

**ΓΙΑ ΤΟ Δ.Σ. ΤΟΥ ΣΩΜΑΤΕΙΟΥ**

**Ο Πρόεδρος Ο Γενικός Γραμματέας**

**Σαλωνίδης θεοφύλακτος Πασχάλης Αθανάσιος**